
STUDIEKVALITETSRAPPORT 2008 FOR BACHELORPROGRAMMET I OFFENTLIG ADMINISTRASJON OG LEDELSE
1. INNTAKSKVALITET
Med inntakskvalitet siktes det til studentens forkunnskaper og forutsetninger når de begynner på et studium ved UiO.

1.1 Antall førsteprioritetssøkere per studieplass (ramme) på grunnutdanningene
Tallet på primærsøkere var 185 (NOM) i 2008, noe som er en liten økning fra 171 i 2007. Det ser da ut til at søkertallet er normalisert igjen i forhold til året før da det var 235. Poenggrensen i 2008 var på 47.5 poeng, noe som er en oppgang på 0.5 fra året før.  
Av tiltak som ble gjennomført for å øke inntakskvaliteten, kan det trekkes frem at det i mars ble arrangert åpen dag. Dette programmet ble promotert ved representanter for Programutvalget som bl.a. delte ut brosjyrer. 
Det totale antall søkere ved programmet dette semesteret var for øvrig 1576. Dette er en økning på 9.9% fra 2007. (1431)

1.2 Endringer i inntakskvaliteten
Se over

1.3 Rekruttering av minoritetsstudenter

Ingen spesielle tiltak i forhold til rekruttering av minoritesstudenter. Når det gjelder mottak er programmet bevisste på at felles arrangementer ikke skal ha en ramme hvor alkohol virker som en nødvendig del av sosialiseringen. 
2. RAMMEKVALITET

Med rammekvalitet siktes det til kvaliteten på det helhetlige fysiske og psykososiale læringsmiljøet. 
2.1 Gjennomføre tiltak for å gjøre læringsmiljøet universelt utformet

Ingen spesielle tiltak iverksatt.
2.2 Rapportering av klager og avvik på læringsmiljøet

Ingen klager på læringsmiljø.
2.3. Tiltak rettet mot førsteårsstudenten

Mottaket av nye studenter besto primært av en orienteringsdag og en obligatorisk hyttetur. Hytteturen gikk til Studenterhytta med to overnatttinger. Programmet besto av felles middag og matlaging, samt at det var leid inn et eksterne konsulenter som arrangerte sosialiseringsfremmende øvelser. Av de nye studentene var det omtrent halvparten som deltok på hytteturen, de som ikke deltok var primært de fra øvre aldersskikt. Som programsamlende tiltak har studentene i tillegg arrangert hyttetur -  samt diverse samlinger - og en felles juleavslutning. Det aktive Programutvalget arrangerer også felles treninger på Domus. 
3. PROGRAMKVALITET

Med programkvalitet siktes det til kvalitet i studieplanen og organiseringen av læringsarbeidet. En studieplan omfatter både programplan og emnebeskrivelser.

3.1 Vesentlige endringer i studietilbudet

Ingen vesentlige endringer.
3.2 Internasjonalisering

Studenter

Programmet har egen avtale med Potsdam universitet; studentene kan ellers benytte de avtaler som gjelder for fakultetets enheter.

Lærere

Ingen organisert internasjonalisering.

3.3 Videreutdanning

En del studenter bruker programmet som videreutdanning, dvs. at de bruker emner som påbygning til tidligere utdanning. 
4. UNDERVISNINGSKVALITET

Med undervisningskvalitet siktes det til kvaliteten på undervisning og veiledning slik at studentenes læringsutbytte blir best mulig.

4.1 Læringsutbytte og kandidatens kompetanse 
Programmet har ansvar for to særskilte emne: Oadm1001 og Oadm3090.

Disse er nært tilpasset programmets overordnede mål. Oadm 1001 er basert på case-orientert undervisning for å gjøre programmets sentrale fokus (organisasjon og ledelse) tydelig fra første stund. I oadm 3090 er prosjektoppgaven sentral, som grunnlag for å tydeliggjøre arbeidslivsrelevansen av studiet.

4.2 Undervisningskvalitet generelt

Oadm 1001 ble gitt første gang h-07. Opplegget for h-08 ble justert noe på bakgrunn av studentevalueringer og innspill fra emneansvarlig og seminarledere. Underveisevalueringer fra studentene h-08 viser at de er meget fornøyd med undervisningen og innholdet i emnet. 

5. RESULTATKVALITET

Med resultatkvalitet siktes det til studentenes læringsutbytte, personlige utvikling og gjennomføring i forhold til studieplanens mål. Inkluderer også arbeidslivsrelevans.
Oadm 3090 gjennomføres i nært samspill med ”oppdragsgivere”, dvs. bedrifter og forvaltningsorganer som stiller materiale og oppgaver til rådighet for studentene, som grunnlag for prosjektoppgaver. Vi anslår at ca. en tredjedel av studentene bruker programmet som en form for videreutdanning. Dette på bakgrunn av aldersfordeling og at en del av de eldre har fullførte akademiske grader fra før.

5.1. Studiepoengsproduksjon pr. programstudent 
Studiepoengsproduksjonen var på 35.2 for 2008. Dette er en nedgang fra 38 sp. året før. Tallet er relativt lavt i forhold til fakultetet som helhet, noe av grunnen kan være at det (antagelig) er over gjennomsnittet mange studenter som har utdanning fra før og dermed ikke følger normert studieløp med full studiepoengsproduksjon.
5.2. Kvalitetssikring av sensur 
Programmet følger instituttets rammer for oppnevning av sensorer, dvs. to sensorer hvorav den ene leser 20 % av besvarelsene. I tillegg vil tilsynssensor få se et utvalg oppgaver basert på karakterer. 
5.3. Antall uteksaminerte kandidater med lavere og høyere grad


Antallet uteksaminerte bachelorstudenter fra OADM-programmet våren 2008 var 13. Dette er en nedgang på 3 fra våren 2007, og generelt lavere enn ønskelig. Programmet vurderer tiltak for å minske frafallsprosenten, spesielt dreier dette seg om kullskapende aktiviteter. Noe av utfordringen består også i å informere potensielle søkere på forhånd slik at de er klar over hva som er programmets læringsmål.  

6. STYRINGSKVALITET

Med styringskvalitet siktes det til institusjonens evne til å styre kvalitetssikring og kvalitetsutvikling av egen virksomhet.
Styringskvalitet sikres gjennom et programråd med representanter for de sentrale fagene som inngår i programmet (statsvitenskap, juridiske fag, økonomi) samt en ekstern representant som bl.a. medvirker til arbeidslivsrelevans i studieopplegget.

Tilsynssensoren bidrar med kvalitetssikring av sensur noe som er viktig i det vi går ned fra 2 til 1.2 sensorer på emnene. Tilsynssensor får stikkprøver av besvarelser som dekker hele karakterskalaen. 

Videre følger vedkommende opp tidligere evalueringer av vårt ferske program, og ser at vi er over startproblemene som tidligere heftet ved programmet. Spesielt blir det sett på utfordringen/problemet ved tverrfagligheten. 
Våren 2008 gjorde programmet en studentevaluering av programmet. Noen hovedfunn var:
- den faglige informasjonen ved studiestart kan gjøres bedre.

- studieinformasjonen fungerer bra, men mange de sentrale nettsidene er svake.

- det er en gledelig økning i antall som synes den faglige sammmensetningen er bra (62%).

- mange var fornøyde med det nye innføringsemnet OADM1001. 

- ca. halvparten av respondentene ønsket mer valgfrihet mht. til vurderingsformer.

- noe misnøye med tilgang på lesesalsplasser og P’er, men stor tilfredshet med studiemiljø (87% trives ”stort sett” eller ”alltid”, og ingen mistrives).

- programseminarene er populære, men det er ønske om mer vekt på det private. 
- 65% av respondentene sier at programmet har svart til forventningene, noen peker på litt for stort fokus på statsvitenskapdelen av programmet som negativt.

Det vil bli gjort en lignende undersøkelse i forbindelse med studiestarten høsten 2008.

Videre ble det gjort en evaluering av innføringsemnet OADM1001 for høsten 2008. Resultatene her var altoverveiende positive. Forelesningene fikk kun gode tilbakemeldinger, når det gjaldt seminarene var det en del mer uenighet blant de som besvarte undersøkelsen. Mye dreide seg om forventningene som knyttet seg til seminarene, enkelte ønsket et mer faglig innhold. Studentene var ellers fornøyde med pensumet og hvordan dette reflekterte læringsmålene i emnet. 
6.1. Periodisk programevaluering
[tekst]

6.2. Samlet vurdering av fakultetets kvalitetsarbeid
· Forankring av studiekvaliet  [tekst]
· Synliggjøring av kvalitetssystemet  [tekst]
· Vurdering av fakultetets kvalitetssystem  [tekst]
6.3. Forslag til satsingsområder for kvalitetsutvikling av studiene i 2010
Samarbeidet med instituttene og Det juridiske fakultet fungerer i hovedsak meget godt. Men vi ser at tverrfagligheten representerer en stadig utfordring, enkelte av emnene i programmet krever relativt mye for studenter som ikke har de som del av spesialiseringen i bachelorgraden. Dette gjelder særlig emner på 2000-nivå. Likevel ser vi av resultatene at våre studenter klarer seg bra også på disse emnene. Vi ser uansett nødvendigheten av et tett samarbeid med de andre emneleverandørene på programmet. I forhold til ISV har dette blitt enklere etter samlokaliseringen, samtidig kan dette gjøre at det blir viktigere å være oppmerksom på programmets tverrfaglige identitet. Det er også en utfordring at nye studenter ved programmet ofte har forskjellig bakgrunn, både alders- og fagbakgrunn. Programmet har også en relativt høy andel fremmedkulturelle studenter. 
Framover vil vi jobbe mer mot rekruttering av studenter, samtidig som vi må se på tiltak som kan bedre gjennomføringen ytterligere.

